wannaphong/clean_thaiwikipedia huggingface dataset:
# แสวง พิบูลย์สราวุธ
แสวง พิบูลย์สราวุธ อดีตรัฐมนตรีช่วยว่าการกระทรวงอุตสาหกรรม ในรัฐบาลหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดอุดรธานี 2 สมัย และอดีตประธานพรรคเกษตรสังคมเหลือเชื่อ รมช.ชีวิตตกอับเรื่องเหลือเชื่อ รมช.ชีวิตตกอับ

 ประวัติ 
แสวง พิบูลย์สราวุธ เกิดเมื่อวันที่ 10 กันยายน พ.ศ. 2473 ที่ตำบลนาพู่ อำเภอเพ็ญ จังหวัดอุดรธานี จบการศึกษาระดับชั้นมัธยมศึกษา จากโรงเรียนอุดรพิทยานุกูล จังหวัดอุดรธานี

 การทำงาน 
แสวง ประกอบธุรกิจรับจ้างขนส่งให้กับทหารอเมริกัน ต่อมามีการตั้งองค์การรับส่งสินค้าและพัสดุภัณฑ์ (ร.ส.พ.) ได้มาชวนไปเข้าร่วมกิจการ ก่อนจะเข้ามาทำงานเป็นนักการเมืองท้องถิ่น ได้รับเลือกเป็นประธานสภาจังหวัดอุดรธานี พร้อมกับเป็นประธานสภาเทศบาลเมืองอุดรธานี 

แสวง เริ่มเข้าสู่การทำงานการเมือง โดยสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ในพื้นที่จังหวัดอุดรธานี โดยไม่สังกัดพรรคการเมือง และได้รับเลือกตั้งเป็นสมัยแรก ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ในสังกัดพรรคเกษตรสังคม และเป็นประธานพรรคเกษตรสังคม

ในรัฐบาลของหม่อมราชวงศ์คึกฤทธิ์ ปราโมช ได้มีการปรับคณะรัฐมนตรี เมื่อวันที่ 8 มกราคม พ.ศ. 2519 โดยพรรคกิจสังคม แกนนำรัฐบาล ได้ชักชวนพรรคเกษตรสังคมเข้าร่วมรัฐบาลด้วย เขาจึงได้รับแต่งตั้งเป็นรัฐมนตรีช่วยว่าการกระทรวงอุตสาหกรรมพระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่งและตั้งรัฐมนตรี (พ้นจากตำแหน่ง ๖ ราย และแต่งตั้ง ๑๕ ราย) แต่เกิดกระแสความไม่พอใจในพรรคร่วมรัฐบาล ส่งผลให้หม่อมราชวงศ์คึกฤทธิ์ ปราโมช ประกาศยุบสภาผู้แทนราษฎรในอีก 3 วันต่อมา

แสวง มีผลการสำคัญในจังหวัดอุดรธานี คือ การผลักดันการปรับปรุงโรงพยาบาลค่ายประจักษ์ศิลปาคม และการช่วยเหลืองานสังคมต่างๆhttp://jibjigjell.blogspot.com/

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๘๗ ตอนที่ ๑๒๒ ง ฉบับพิเศษ หน้า ๗๖๔, ๓๑ ธันวาคม ๒๕๑๓
 อ้างอิง
# โทรทัศน์ในสหภาพโซเวียต
โทรทัศน์ในสหภาพโซเวียต เป็นทั้งเจ้าของ, ถูกควบคุม และถูกตรวจพิจารณาโดยรัฐ หน่วยงานที่กำกับดูแลโทรทัศน์ในยุคของสหภาพโซเวียตคือ คณะกรรมาธิการวิทยุและโทรทัศน์รัฐสหภาพโซเวียต (Государственный комитет по телевидению и радиовещанию СССР) หรือ โกซเทเลราดิโอ (Гостелерадио СССР) ซึ่งเป็นผู้รับผิดชอบทั้งสถานีวิทยุโทรทัศน์กลางแห่งสหภาพโซเวียต และ วิทยุแห่งสหภาพโซเวียตО РЕСПУБЛИКАНСКИХ МИНИСТЕРСТВАХ И ГОСУДАРСТВЕННЫХ КОМИТЕТАХ РСФСР. Закон. Верховный Совет РСФСР. 14.07.90 101-1 :: Инновации и предпринимательство: гранты, технологии, патенты  In Russian. การผลิตรายการโทรทัศน์ของโซเวียตถูกจัดอยู่ในส่วนกลาง, สาธารณรัฐ และการออกอากาศในภูมิภาค

การออกอากาศทางโทรทัศน์เริ่มขึ้นในกรุงมอสโก และนครเลนินกราด ในปี 1938 ภายใต้การกำกับดูแลของคณะกรรมาธิการกิจการวิทยุกระจายเสียงและวิทยุกระจายเสียงมวลสหภาพโซนาคอมУказ Президента РСФСР от 28.11.1991 № 242 «О реорганизации центральных органов государственного управления РСФСР» In Russian.

วันที่ 1 ตุลาคม 1934 ได้มีการผลิตรายการโทรทัศน์เป็นครั้งแรกของรัสเซีย มีหน้าจอขนาด 3x9 ซม.แพร่ภาพขาวดำระบบ 30 เส้นต่อภาพ ที่ความเร็ว 12.5 เฟรมต่อวินาที ในวันที่ 15 พฤศจิกายน 1934 มอสโกได้ออกอากาศทางโทรทัศน์เป็นครั้งแรก โดยเป็นคอนเสิร์ต ต่อมาเมื่อวันที่ 15 ตุลาคม 1935 มีการออกอากาศภาพยนตร์เรื่องแรก

วันที่ 9 มีนาคม 1938 ได้มีการทดลองการออกอากาศรายการโทรทัศน์ที่สตูดิโอชุดแรกจากหอส่งสัญญาณ Shabolovka Tower ในมอสโก สามสัปดาห์ต่อมาภาพยนตร์เรื่องแรกเรื่อง เวลีคีกราจดานิน (Великий гражданин) ได้ถูกออกอากาศทางโทรทัศน์ และได้มีการออกอากาศทางโทรทัศน์ในเลนินกราดเมื่อวันที่ 7 มิถุนายน 1938

ช่วงระหว่างปี 1941 ถึง 1945 โทรทัศน์ถูกระงับการออกอากาศเนื่องจากการบุกครองสหภาพโซเวียตของนาซีเยอรมนี จนกระทั่งกลับมาออกอากาศอีกครั้งในกรุงมอสโกเมื่อวันที่ 15 ธันวาคม 1945 และในวันที่ 4 พฤศจิกายน 1948 ศูนย์โทรทัศน์มอสโกได้เริ่มแพร่ภาพขาวดำในระบบ 625 เส้นต่อภาพ วันที่ 29 มิถุนายน 1949 สตูดิโอออกอากาศนอกสถานที่เป็นครั้งแรกโดยออกอากาศการแข่งขันฟุตบอล ซึ่งถ่ายทอดสดจากสนามกีฬาดีนาโม และวันที่ 24 สิงหาคม 1950 มีการออกอากาศในระยะยาวจากกรุงมอสโกไปจนถึงนครเรียซัน

ในช่วงครบรอบ 50 ปีการปฏิวัติเดือนตุลาคมในปี 1967 มีการออกอากาศโทรทัศน์สีเป็นครั้งแรก โดยเรื่มจากใน มอสโกและเลนินกราด และบนช่องโทรทัศน์ท้องถิ่นของตน โดยในปี 1973 สหภาพโซเวียตมีช่องโทรทัศน์ 6 ช่อง รวมทั้งใน 15 สาธารณรัฐ และสถานีภูมิภาคที่ให้บริการแก่ชุมชนและชุมชนชาวเมืองน้อยทั้งหมด
# องค์กรเคฟเรสคิว
องค์กรเคฟเรสคิว (อักษรย่อ: CRO) เป็นองค์การอาสาสมัครที่ตั้งอยู่ในบริเวณถ้ำของยอร์กเชอร์เดลส์ทางตอนเหนือของประเทศอังกฤษ ก่อตั้งขึ้นเมื่อปี ค.ศ. 1935 ซึ่งนับเป็นหน่วยกู้ภัยถ้ำแห่งแรกในโลก 

แม้ว่าจะมีอาสาสมัครและได้รับเงินสนับสนุนจากการบริจาคก็ตาม องค์กรนี้ก็ถูกรวมไว้ในบริการฉุกเฉินและจะได้รับการเรียกออกหากตำรวจได้รับแจ้งว่ามีเหตุการณ์เกิดขึ้นในถ้ำ องค์กรเคฟเรสคิวมักจะเพิ่มกำลังเป็นสองเท่าของการช่วยชีวิตบนภูเขาในท้องถิ่น และช่วยชีวิตปศุสัตว์บ่อยครั้งซึ่งติดอยู่ในถ้ำหรือบนโขดหิน ส่วนในปี ค.ศ. 1986 เดฟ แอนเดอร์สัน ซึ่งเป็นสมาชิกในทีมได้จมน้ำเสียชีวิตในโรว์เทนพอต ขณะเข้าร่วมปฏิบัติการ

องค์กรเคฟเรสคิว ยังมีการเผยแพร่รายงานเหตุการณ์ประจำปี

 หนังสืออ่านเพิ่ม
# แอลจี จี7 ทินคิว
แอลจี จี7 ทินคิว  หรือทั่วไปเรียก แอลจี จี7 เป็นสมาร์ตโฟนลำดับที่ 7 ในชุดจีซีรีส์ ผลิตโดยแอลจี เปิดตัวครั้งแรกที่นครนิวยอร์ก ประเทศสหรัฐอเมริกาเมื่อวันที่ 2 พฤษภาคม ค.ศ. 2018 แอลจี จี7 มาพร้อมกับระบบปฏิบัติการแอนดรอยด์ 8.0 "โอรีโอ" มีการปรับปรุงบางส่วนจากรุ่นก่อน เช่น ขนาดจอ, ซีพียูและกล้อง วางจำหน่ายในสหรัฐเมื่อวันที่ 1 มิถุนายน ค.ศ. 2018
# เจ้าหญิงมารี อาเดลาอีดแห่งลักเซมเบิร์ก
เจ้าหญิงมารี อาเดลาอีดแห่งลักเซมเบิร์ก 
 พระประวัติ 
เจ้าหญิงมารี อาเดลาอีดแห่งลักเซมเบิร์ก ประสูติเมื่อวันที่ 21 พฤษภาคม พ.ศ. 2467 เป็นพระธิดาพระองค์ที่ 3 ใน แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์แห่งบูร์บง-ปาร์มา เป็นพระขนิษฐาใน แกรนด์ดยุกฌ็องแห่งลักเซมเบิร์ก เป็นพระปิตุจฉา (อาหญิง) ใน แกรนด์ดยุกอ็องรีแห่งลักเซมเบิร์ก โดยในระหว่างทรงลี้ภัยจากสงครามโลกครั้งที่สอง ทีงเข้าศึกษา ณ โรงเรียนเวดดิ้งแฮมร่วมกับพระภคินีคือ เจ้าหญิงเอลีซาแบ็ต ดัชเชสแห่งโฮเอินแบร์ค ใน สหราชอาณาจักร ซึ่งเป็นผลมาจากการลี้ภัยนั่นเอง
 เสกสมรส 
เจ้าหญิงมารี อาเดลาอีด ทรงเสกสมรสกับ เคาน์เตสคาร์ล โยเซ็ฟ เฮินเคิล ฟ็อน ด็อนเนอร์ชมาร์ค เมื่อวันที่ 10 เมษายน พ.ศ. 2501 โดยรับพระราชทานบรรดาศักดิ์เป็น เคาน์เตสเฮนเคล วอน ดอนเนอร์มาริค โดยมีพระบุตรดังนี้
กราฟ อันเดรช  เฮินเคิล ฟ็อน ด็อนเนอร์ชมาร์ค
กราฟ เฟลิกซ์  เฮินเคิล ฟ็อน ด็อนเนอร์ชมาร์ค
กราฟ ไฮน์ริช  เฮินเคิล ฟ็อน ด็อนเนอร์ชมาร์ค
กราฟิน ชาร์ล็อทเทอ เฮินเคิล ฟ็ หมวดหมู่:ราชวงศ์บูร์บง-ปาร์มา หมวดหมู่:เจ้าหญิงลักเซมเบิร์ก อน ด็อนเนอร์ชมาร์ค
# ฟรันทซ์ ดยุกแห่งโฮเอินแบร์ค
ฟรันทซ์ ดยุกแห่งโฮเอินแบร์ค 

 พระประวัติ 
ฟรันทซ์ ดยุกแห่งโฮเอินแบร์ค ประสูติเมื่อวันที่ 13 กันยายน พ.ศ. 2470 เป็นพระโอรสพระองค์ใหญ่ใน มัคซีมีลีอาน ดยุกแห่งโฮเอินแบร์ค และ เคาน์เตสเอลิซาเบธ วอลวัลเดอบูร์ก โดยทรงเป็นพระนัดดาใน อาร์ชดยุกฟรันซ์ แฟร์ดีนันด์แห่งออสเตรีย และ โซฟี ดัชเชสแห่งโฮเอินแบร์ค โดยเมือ่แรกประสูตินั้นทรงมีพระยศที่ ฮิสเซอรีนไฮเนส เจ้าชายฟรันทซ์แห่งโฮเอินแบร์ค โดยในฐานะที่พระองค์นั้นเสกสมรสต่างฐานันดรทำให้ไม่มีสิทธิ์ในการสืบราชบัลลังก์ฮังการี 

หลังจากการล่มสลายของสถาบันพระมหากษัตริย์ในออสเตรีย พระอิสริยยศทั้งหมดจึงถูกยกเลิก และผู้ที่สืบเชื้อสายจากราชวงศ์นั้นจะต้องมีคำว่า ฟอน ขั้นระหว่างชื่อและราชสกุลนั้นๆ พระนามของพระองค์จึงเป็น ฟันซ์ ฟอน โฮเอินแบร์ค 
 เสกสมรส 
ฟรันทซ์ ดยุกแห่งโฮเอินแบร์ค เสกสมรสกับ เจ้าหญิงเอลีซาแบ็ตแห่งลักเซมเบิร์ก พระธิดาใน แกรนด์ดัชเชสชาร์ล็อตแห่งลักเซมเบิร์ก ณ เมืองลักเซมเบิร์ก เมื่อวันที่ 9 พฤษภาคม พ.ศ. 2499 โดยเจ้าหญิงเอลีซาแบ็ตทรงดำรงพระอิสริยยศที่ ดัชเชสแห่งโฮเอินแบร์ค โดยมีพระธิดาดังนี้
เจ้าหญิงอนิตา
เจ้าหญิงโซฟี

เนื่องจากพระองค์นั้นไม่มีพระโอรส ตำแหน่งดยุกแห่งโฮเฮนเบิร์กจึงตกไปเป็นของพระอนุชาคือ จอร์จ ดยุกแห่งโฮเฮนเบิร์ก

ซ
ซ
# จอร์จ ดยุกแห่งโฮเฮนเบิร์ก
จอร์จ ดยุกแห่งโฮเฮนเบิร์ก 
 พระประวัติ 
จอร์จ ดยุกแห่งโฮเฮนเบิร์ก ประสูติเมื่อวันที่ 25 เมษายน พ.ศ. 2472 เป็นพระโอรสใน แม็กซิมิเลียน ดยุกแห่งโฮเฮนเบิร์ก และ เคาน์เตสเอลิซาเบธ วอลวัลเดอบูร์ก โดยทรงเป็นพระนัดดาใน อาร์ชดยุกฟรันซ์ แฟร์ดีนันด์แห่งออสเตรีย และ โซฟีอา ดัชเชสแห่งโฮเฮนเบิร์ก โดยเมือ่แรกประสูตินั้นทรงมีพระยศที่ ฮิสเซอรีนไฮเนส เจ้าชายจอร์จแห่งโฮเฮนเบิร์ก โดยในฐานะที่พระองค์นั้นเสกสมรสต่างฐานันดรทำให้ไม่มีสิทธิ์ในการสืบราชบัลลังก์ฮังการี โดยพระองค์ได้รับการสถปานาเป็นดยุกแห่งโฮเฮนเบิร์ก และพระประมุขแห่งราชวงศ์ฮาพส์บวร์ค ภายหลังการสิ้นพระชนม์ของพระเชษฐา ฟรันซ์ ดยุกแห่งโฮเฮนเบิร์ก โดยเมื่อวัยหนุ่ม พระองค์ทรงเป็นนักการทูต ณ สาธารณรัฐออสเตรีย และอีกหลายประเทศ ก่อนจะได้รับการสถาปนาเป็นสันตะสำนัก จาก สมเด็จพระสันตะปาปาจอห์น ปอลที่ 2

 เสกสมรส 
พระองค์ทรงเสกสมรสกับ เจ้าหญิงเอเลโอนอร์แห่งอูสปริง-เบร์นเนอร์ เมื่อวันที่ 8 กันยายน พ.ศ. 2503 โดยมีพระบุตรดังนี้
นีโคลัส ดยุกแห่งโฮเฮนเบิร์ก
เจ้าหญิงเฮนเรียตตา
เจ้าชายแม็กซิมิเลียน
 เหรียญในพระองค์ 
  Two Sicilian Royal Family: Bailiff Knight Grand Cross of Justice of the Two Sicilian Royal Sacred Military Constantinian Order of Saint Georgehttp://www.constantinian.org.uk/duke-and-duchess-of-hohenberg-promoted-within-the-constantinian-order/

ซ
ซ
# บุญเลิศ เลิศปรีชา
พันตำรวจโท บุญเลิศ เลิศปรีชา อดีตรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดนครนายก และอดีตเลขาธิการพรรคธรรมสังคมประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517

 ประวัติ 
พันตำรวจโท บุญเลิศ เลิศปรีชา เกิดเมื่อวันที่ 5 มกราคม พ.ศ. 2462ทำเนียบสมาชิกสภาผู้แทนราษฎร พ.ศ. 2532. สำนักงานเลขารัฐสภา. 2532 สำเร็จการศึกษาจากโรงเรียนวัดบวรนิเวศ,โรงเรียนสวนกุหลาบวิทยาลัย,โรงเรียนนายร้อยพระจุลจอมเกล้า

 การทำงาน 
พันตำรวจโท บุญเลิศ เคยรับราชการตำรวจ เป็นหัวหน้าตำรวจสันติบาลจังหวัดสงขลาย้อนรอยการเมือง Di Selatan (7) ซึ่งมีเหตุการณ์ที่ทำให้เป็นที่รู้จักคือ เมื่อวันที่ 13 สิงหาคม พ.ศ. 2497 หะยีสุหลง อับดุลกาเดร์ พร้อมคณะ ออกเดินทางมาพบ พ.ต.ท. บุญเลิศ ที่หน่วยสันติบาลสงขลาแล้วหายสาบสูญไปตำรวจพัวพันการหายตัวของนายหะยี สุหลง, หน้า 60. กาลานุกรมสยามประเทศไทย 2485-2554 โดย ชาญวิทย์ เกษตรศิริ (มีนาคม, 2555) ISBN 978-974-228-070-3

พันตำรวจโท บุญเลิศ เริ่มเข้าสู่การทำงานการเมือง โดยสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ในพื้นที่จังหวัดนครนายก สังกัดพรรคสหประชาไทย และได้รับเลือกตั้งเป็นสมัยแรก ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในสังกัดพรรคธรรมสังคม

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ในสังกัดพรรคกิจสังคม

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ในสังกัดพรรคประชาธิปัตย์

ในรัฐบาลของหม่อมราชวงศ์คึกฤทธิ์ ปราโมช เขาได้รับแต่งตั้งเป็นรัฐมนตรีช่วยว่าการกระทรวงมหาดไทยพระบรมราชโองการ ประกาศ แต่งตั้งรัฐมนตรี (จำนวน ๒๖ ราย)

 โรคร้อยเอ็ด 
หลังจากการเลือกตั้ง พ.ศ. 2522 มีการเลือกตั้งซ่อมที่จังหวัดร้อยเอ็ด เขตหนึ่ง เมื่อวันที่ 9 สิงหาคม พ.ศ. 2524 ครั้งนี้มีการแข่งขันกันอย่างดุเดือดระหว่างพันตำรวจโท บุญเลิศ จากพรรคกิจสังคม กับพลเอก เกรียงศักดิ์ ชมะนันทน์ ในฐานะหัวหน้าพรรคชาติประชาธิปไตย จึงต้องใช้การซื้อเสียงเชิงรุก เพื่อให้ได้ ส.ส. จึงใช้การแจกจ่ายเงินสดแทนข้าวของ ทำกันอย่างเอิกเกริกแต่ก็ไม่มีการลงโทษตามกฎหมาย จึงเป็นต้นกำเนิดของการซื้อเสียงอย่างแพร่หลายในภาคอีสานในเวลาต่อมาการเลือกตั้งซ่อมที่จังหวัดร้อยเอ็ด เขตหนึ่งกำเนิดของการซื้อเสียงอย่างแพร่หลายในภาคอีสาน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๖ ตอนที่ ๒๑๔ ง ฉบับพิเศษ หน้า ๕, ๔ ธันวาคม ๒๕๓๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๘, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๖๐ ตอนที่ ๔๕ ง ฉบับพิเศษ หน้า ๒๘๐๐, ๓๑ สิงหาคม ๒๔๘๖
# กองกำลังป้องกันตนเองมอนต์เซอร์รัต
กองกำลังป้องกันตนเองมอนต์เซอร์รัต   เป็นกองกำลังดินแดนโพ้นทะเลของสหราชอาณาจักร แห่ง มอนต์เซอร์รัต. ก่อตั้งขึ้นเมื่อ ค.ศ. 1899 ปัจจุบันมีกำลังพลอาสาสมัครประจำการทั้งหมด 40 นาย โดยสับเปลี่ยนหมุนเวียนตามวงรอบการฝึก เช่น การฝึกยุทธวิธีบุคคลทำการรบเบื้องต้น, การป้องกันพลเรือน และ งานรัฐพิธี. มีประวัติความเป็นมาอันเกี่ยวข้องกับกองทหารรักษาพระองค์ไอริช.UK Government White Paper on Overseas Territories, June, 2012. Page 23.Government of Montserrat: Lively and colourful Queen's Birthday Parade. 21 June 2012 ผู้บัญชาการกองกำลังคนปัจจบัน ได้แก่ พันตรี อัลวิน ไรอัน ได้รับตำแหน่งต่อจาก ร้อยเอก Horatio Tuitt. ในฐานะ ผู้บัญชาการกองกำลังดินแดนโพ้นทะเลของสหราชอาณาจักร, ขึ้นตรงต่อกองทัพสหราชอาณาจักร.
# กองทัพกายอานา
กองทัพกายอานา มีชื่อเรียกอย่างเป็นทางการว่า กองกำลังป้องกันตนเองกายอานา  หน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ

 ประวัติ 
กองกำลังป้องกันตนเองกายอานา ก่อตั้งขึ้มเมื่อวันที่ 1 พฤศจิกายน ค.ศ. 1965. ซึ่งมีสมาชิกกำลังพลจาก กองกำลังอาสาสมัครบริติชกายอานา, (British Guiana Volunteer Force : BGVF), หน่วยปฏิบัติการพิเศษ (Special Service Unit : SSU), กองกำลังตำรวจบริติชกายอานา (British Guiana Police Force : BGPF) และ พลเรือน. เข้ารับการฝึกภายใต้การดูแลของ ครูฝึกจากกองทัพสหราชอาณาจักร. 

มกราคม ค.ศ. 1969 กองทัพได้ทำการปราบปรามการลุกฮือราปุนนูนิ ทางภาคใต้ของกายอานา, ซึ่งรวมถึงการผนวกดินแดนดังกล่าวรวมกับเวเนซุเอลา ในระยะเวลา 3 วีน มีผู้เสียชีวิตจำนวน 70 ถึง 100 คนส่วนใหญ่เป็นฝ่ายตรงข้าม.

ในยามสงบ กองกำลังป้องกันตนเองมีหน้าพัฒนาประเทศ ด้านต่างๆ. รวมถึงการช่วยเหลือด้านมนุษยธรรม; เช่น การรักษาพยาบาล การช่วยเหลือผู้ประสบอุทกภัย การสร้างสาธารณูปโภค และ การคมนาคม โดยเหล่าทหารช่าง.

กำลังพลชั้นประทวน ส่วนใหญ่เป็นอาสาสมัคร สำหรับ นายทหารสัญญาบัตร และ พลทหาร. ได้รับการฝึกจากกองศูนย์ฝึกกองกำลังป้องกันตนเอง, โดยได้รับความร่วมมือทางหารจากกลุ่มประเทศแคริบเบียน ของเครือจักรภพ. นายทหารสัญญาบัตรของกองทัพ ต้องจบหลักสูตรทางทหารจาก : โรงเรียนนายร้อยทหารบกแซนด์เฮิสต์ (ทหารราบ) และ Britannia Royal Naval College (หน่วยยามฝั่ง).

กำลังพลของกองกำลังป้องกันตนเอง ในขั้นต้นจะต้องได้รับการฝึกเพื่อเปลี่ยนจากพลเรือนเป็นทหาร โดยผ่าน กองกำลังประชาชนกายอานา (ปัจจุบันเป็น กองพันที่ 2 กองกำลังสำรองทหารราบ) และ หน่วยบริการแห่งชาติกายอานา.
# วันเดอร์ วูแมน 1984
วันเดอร์ วูแมน 1984  เป็นภาพยนตร์อเมริกันแนวซูเปอร์ฮีโร ฉายเมื่อปี ค.ศ. 2020 สร้างจากตัวละครวันเดอร์วูแมนของดีซีคอมิกส์ เป็นภาคต่อของภาพยนตร์เรื่อง วันเดอร์ วูแมน ในปี ค.ศ. 2017 และเป็นภาพยนตร์ลำดับที่เก้าในจักรวาลขยายดีซี กำกับโดย แพตตี เจนคินส์ โดยเธอเขียนบทภาพยนตร์ร่วมกับ เจฟฟ์ จอห์นและเดฟ คัลลาแฮม จากเนื้อเรื่องโดยเจนคินส์และจอห์น แสดงนำโดย กัล กาด็อต เป็น ไดแอนา พรินซ์ / วันเดอร์ วูแมน ร่วมกับ คริส ไพน์, คริสเตน วิก, เปโดร ปาสกาล, รอบิน ไรต์ และคอนนี นีลเซนในบทสมทบ ภาพยนตร์ดำเนินเรื่องในปี ค.ศ. 1984 ซึ่งเป็นช่วงสงครามเย็น โดยไดแอนาและสตีฟ เทรเวอร์ อดีตคนรักของเธอ ต้องเผชิญหน้ากับ แม็กเวลล์ ลอร์ดและชีตาห์

มีการพูดคุยเกี่ยวกับการสร้างภาคต่อหลังการฉายของภาพยนตร์เรื่องแรกในเดือนมิถุนายน ค.ศ. 2017 ไม่นานนัก และภาพยนตร์ภาคต่อก็ได้รับการยืนยันให้สร้างในเดือนถัดมา การถ่ายทำเริ่มต้นเมื่อวันที่ 13 มิถุนายน ค.ศ. 2018 โดยถ่ายทำที่วอร์เนอร์บราเธอส์สตูดิโอส์, ลีฟส์เด็น ในอังกฤษ, วอชิงตัน ดี.ซี. และนอร์เทิร์นเวอร์จิเนียในสหรัฐ, ลอนดอนและดักซ์ฟอร์ดในอังกฤษ, เกาะเตเนริเฟและเกาะฟูเอร์เตเบนตูราในแคว้นกานาเรียส และอัลเมริอาในแคว้นอันดาลูซิอา สเปน การถ่ายทำสิ้นสุดเมื่อวันที่ 22 ธันวาคม ค.ศ. 2018 มีการถ่ายทำเพิ่มเติมในเดือนกรกฎาคม ค.ศ. 2019

แต่เดิม วันเดอร์ วูแมน 1984 กำหนดฉายในอเมริกาเหนือวันที่ 5 มิถุนายน ค.ศ. 2020 แต่ถูกเลื่อนหลายครั้งและในที่สุดก็ยกเลิก เนื่องจากการระบาดทั่วของโควิด-19 ภาพยนตร์ฉายรอบปฐมทัศน์เมื่อวันที่ 15 ธันวาคม ค.ศ. 2020 ผ่านแพลตฟอร์มเสมือน ดีซีแฟนโดม ภาพยนตร์ฉายในโรงภาพยนตร์สหรัฐสิบวันให้หลังโดยวอร์เนอร์บราเธอส์และเปิดให้สตรีมแบบดิจิทัลบน เอชบีโอแมกซ์ เป็นเวลาหนึ่งเดือน ก่อนจะย้ายไปเป็นแบบวีดิทัศน์ตามคำขอแบบพรีเมียม ภาพยนตร์ได้รับการตอบรับที่หลากหลายจากนักวิจารณ์ โดยชมในเรื่องของ "คุณสมบัติผู้หลบหนี" ของภาพยนตร์, การกำกับของเจนคินส์และการแสดงของกาด็อต, ไพน์, วิกและปาสกาล แต่ติในเรื่อง "การตามใจมากเกินไปและเนื้อเรื่องที่จำเจ" ภาพยนตร์ทำเงิน 166 ล้านดอลลาร์สหรัฐทั่วโลก ส่งผลให้ภาพยนตร์ขาดทุน เพราะการจำกัดฉายในโรงภาพยนตร์เนื่องจาก การระบาดทั่วของโควิด-19 แต่กลายเป็นภาพยนตร์ที่ส่งตรงสู่สตรีมมิงที่มีผู้ชมมากที่สุดในปี ค.ศ. 2020

ภาพยนตร์ภาคต่ออีกสองเรื่องกำลังอยู่ในการพัฒนา โดยแบ่งเป็นภาพยนตร์ภาคต่อของภาพยนตร์เรื่องนี้ที่มีเจนคินส์และกาด็อต กลับมาทำหน้าที่เดิม และภาพยนตร์ภาคแยกที่อำนวยการสร้างโดยเจนคินส์ โดยมีเนื้อเรื่องเกี่ยวกับชาวแอมะซอนแห่งเทอมิสกีรา

เรื่องย่อ
ในปี 1984 ช่วงสงครามเย็น ไดอานาเผชิญหน้ากับศัตรูที่น่าเกรงขามสองคน ได้แก่ แม็กซ์เวลล์ ลอร์ด นักธุรกิจสื่อ และ บาร์บารา มิเนอร์วา / ชีตาห์ เพื่อนที่กลายเป็นศัตรู และได้พบกับสตีฟ เทรเวอร์ คนรักของเธออีกครั้ง

นักแสดง
 กัล กาด็อต เป็น ไดอานา พรินซ์ / วันเดอร์ วูแมน:
 คริส ไพน์ เป็น สตีฟ เทรเวอร์:
 คริสเตน วิก เป็น บาร์บารา มิเนอร์วา / ชีตาห์:
 เปโดร ปาสกาล เป็น แม็กซ์เวลล์ ลอร์ด:
 รอบิน ไรต์ เป็น แอนไทโอปี: น้องสาวของฮิปพอลิตา, แม่ทัพแห่งแอมะซอนและป้าของไดอานา ซึ่งเสียชีวิตแล้ว
 คอนนี นีลสัน เป็น ฮิปพอลิตา: ราชินีของเทอมิสกีราและแม่ของไดอานา

นอกจากนี้ยังมีนาทาชา รอทเวลล์ รับบทแคโรล เจ้านายของบาร์บาราที่สถาบันสมิธโซเนียน, ราวี พาเทล รับบท Baba Jide ชายผู้เก็บรักษาเอกสารประวัติของดรีมสโตน (Dreamstone), กาบรีเอลลา ไวลด์ รับบทราเควล ผู้ช่วยของแม็กซ์เวลล์, โอลิเวอร์ คอตตัน รับบท ไซมอน สแต็ก นักลงทุนของบริษัทแม็กซ์เวลล์ และสจวต มิลลิแกน รับบทประธานาธิบดีสหรัฐ
# กุลวิทย์ เลาสุขศรี
กุลวิทย์ เลาสุขศรี บรรณาธิการบริหารนิตยสารแฟชั่นชาวไทย เคยทำงานให้กับนิตยสารแอลของประเทศไทย ในปี 2540 - 2555 ปัจจุบันดำรงตำแหน่งบรรณาธิการบริหารนิตยสารโว้กไทยแลนด์ ตั้งแต่ปี 2556 จนถึงปัจจุบัน"Kullawit 'Ford' Laosuksri", businessoffashion, สืบค้นเมื่อ 28 มิถุนายน 2561 เขายังเป็นกรรมการในโครงการของโว้กฮูออนเน็กซ์ เดอะโว้กแฟชั่นฟันด์"Vogue Projects", Voguethailand, สืบค้นเมื่อ 28 มิถุนายน 2561 นอกจากนี้ยังเป็นคุณน้าแท้ ๆ ของธนันต์ธรญ์ นีระสิงห์ และพรปวีณ์ นีระสิงห์ นักร้องวงเฟย์ฟางแก้วอีกด้วย

 ประวัติ 
กุลวิทย์สำเร็จการศึกษาจากมหาวิทยาลัยนอร์ทเท็กซัส สาขาการออกแบบแฟชั่นที่ รัฐเท็กซัส สหรัฐ เขาชื่นชอบและติดตามฉลองพระองค์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในวันต่าง ๆ รวมถึงพระราชกรณียกิจเกี่ยวกับผ้าไทย"Kullawit “Ford“ Laosuksri Talks About His New Challenges as the First Vogue Thailand's Editor-in-Chief", bk.asia-city.com, สืบค้นเมื่อ 28 มิถุนายน 2561 เขายังมีบทบาทเป็นที่ปรึกษาของพิพิธภัณฑ์ผ้า ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในปี 2559 เขาได้จัดงานโว้กกาล่าขึ้นเพื่อยกระดับผ้าไทยท้องถิ่นจากทั่วประเทศ นำรายได้จากการประมูลของโครงการไปช่วยโครงการเดอะโว้กแฟชั่นฟันด์ โดยในงานได้เชิญบุคคลที่มีชือเสียงในด้านวงการบันเทิงและแฟชั่น รวมถึงนักออกแบบจากเชื้อพระวงศ์ คือ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา"THAI SILK IS THE BEGINING OF THAI FASHION : คุณฟอร์ด - กุลวิทย์ เลาสุขศรี", hisoparty.com, สืบค้นเมื่อ 28 มิถุนายน 2561 กุลวิทย์เป็นหนึ่งในบุคคลสำคัญผู้ขับเคลื่อนอุตสาหกรรมแฟชั่นโลก ติดต่อกัน 4 ปี ตั้งแต่ปี พ.ศ. 2558-2561 จัดโดยทีมงานของ Business of Fashion"Business of Fashion", Filter & Search the BoF500, สืบค้นเมื่อ 22 กุมภาพันธ์ 2562
# เจมส์ทาวน์
เจมส์ทาวน์ (Jamestown) อาจหมายถึง

 เจมส์ทาวน์ (เซนต์เฮเลนา) เมืองในเซนต์เฮเลนา
 เจมส์ทาวน์ (รัฐเซาท์ออสเตรเลีย) เมืองในรัฐเซาท์ออสเตรเลีย ประเทศออสเตรเลีย
 เจมส์ทาวน์ (โรดไอแลนด์) เมืองในนิวพอร์ตเคาน์ตี โรดไอแลนด์ สหรัฐ
 เจมส์ทาวน์ (รัฐแคลิฟอร์เนีย) เมืองในรัฐแคลิฟอร์เนีย สหรัฐ
 เจมส์ทาวน์ (รัฐโคโลราโด) เมืองในรัฐโคโลราโด สหรัฐ
 เจมส์ทาวน์ (รัฐจอร์เจีย) เมืองในรัฐจอร์เจีย สหรัฐ
 เจมส์ทาวน์ (รัฐอินดีแอนา) เมืองในรัฐอินดีแอนา สหรัฐ
 เจมส์ทาวน์ (รัฐแคนซัส) เมืองในรัฐแคนซัส สหรัฐ
 เจมส์ทาวน์ (รัฐเคนทักกี) เมืองในรัฐเคนทักกี สหรัฐ
 เจมส์ทาวน์ (รัฐลุยเซียนา) เมืองในรัฐลุยเซียนา สหรัฐ
 เจมส์ทาวน์ (รัฐมิสซูรี) เมืองในรัฐมิสซูรี สหรัฐ
 เจมส์ทาวน์ (รัฐนิวเม็กซิโก) เมืองในรัฐนิวเม็กซิโก สหรัฐ
 เจมส์ทาวน์ (รัฐนิวยอร์ก) เมืองในรัฐนิวยอร์ก สหรัฐ
 เจมส์ทาวน์ (รัฐนอร์ทแคโรไลนา) เมืองในรัฐนอร์ทแคโรไลนา สหรัฐ
 เจมส์ทาวน์ (รัฐนอร์ทดาโคตา) เมืองในรัฐนอร์ทดาโคตา สหรัฐ
 เจมส์ทาวน์ (รัฐโอไฮโอ) เมืองในรัฐโอไฮโอ สหรัฐ
 เจมส์ทาวน์ (รัฐโอคลาโฮมา) เมืองในรัฐโอคลาโฮมา สหรัฐ
 เจมส์ทาวน์ (รัฐเพนซิลเวเนีย) เมืองในรัฐเพนซิลเวเนีย สหรัฐ
 เจมส์ทาวน์ (รัฐเซาท์แคโรไลนา) เมืองในรัฐเซาท์แคโรไลนา สหรัฐ
 เจมส์ทาวน์ (รัฐเทนเนสซี) เมืองในรัฐเทนเนสซี สหรัฐ
 เจมส์ทาวน์ (รัฐเท็กซัส) เมืองในรัฐเท็กซัส สหรัฐ
 เจมส์ทาวน์ (รัฐเวสต์เวอร์จิเนีย) เมืองในรัฐเวสต์เวอร์จิเนีย สหรัฐ
 เจมส์ทาวน์ (รัฐวิสคอนซิน) เมืองในรัฐวิสคอนซิน สหรัฐ
# ธเนตร เอียสกุล
ธเนตร เอียสกุล หรือ เสี่ยกิมก่าย'40 ปี 14 ตุลา'กับทุนจีนภูธร : มนุษย์สองหน้า โดยแคน สาริกา อดีตรัฐมนตรีช่วยว่าการกระทรวงพาณิชย์ ในรัฐบาลของหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดหนองคาย อดีตกรรมการบริหารพรรคสังคมชาตินิยม

ประวัติ
ธเนตร เอียสกุล มีบุตรชายเป็นนักการเมือง คือ ฉัตรชัย เอียสกุล และเฉลิมชัย เอียสกุล

 การทำงาน 
ธเนตร เอียสกุล เป็นนักธุรกิจส่งออกข้าวในภาคตะวันออกเฉียงเหนือ ไปยังประเทศลาวเมื่อทายาท กิมก่ายวิ่งหาฐานการเมือง และธุรกิจประกันภัย ในนามบริษัท พุทธธรรมประกันภัย จำกัดด่วน!“สมานชาติ เอียสกุล”พร้อมบิดาไขก็อกผู้บริหารพุทธธรรมประกันภัย

ธเนตร เอียสกุล เริ่มเข้าสู่การทำงานการเมือง โดยร่วมก่อตั้งพรรคสังคมชาตินิยม ซึ่งมีนายประสิทธิ์ กาญจนวัฒน์ เป็นหัวหน้าพรรคและนายฉันท์ จันทชุม เป็นเลขาธิการพรรค และเขาสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในพื้นที่จังหวัดหนองคาย และได้รับเลือกตั้งเป็นสมัยแรก

ในรัฐบาลของหม่อมราชวงศ์คึกฤทธิ์ ปราโมช เขาได้รับแต่งตั้งเป็นรัฐมนตรีช่วยว่าการกระทรวงพาณิชย์พระบรมราชโองการ ประกาศ แต่งตั้งรัฐมนตรี (จำนวน ๒๖ ราย)

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๒ ตอนที่ ๑๗ ง ฉบับพิเศษ หน้า ๖๘, ๘ กุมภาพันธ์ ๒๕๒๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๘ ตอนที่ ๒๐๖ ง ฉบับพิเศษ หน้า ๒๙๖๑, ๑๗ ธันวาคม ๒๕๒๔
# จังหวัดคาปูลูอังดีนากัต
จังหวัดคาปูลูอังดีนากัต (เซบัวโน: Mga Isla sa Dinagat; ซูรีเกา: Mga Puyo nan Dinagat) เป็นจังหวัดหมู่เกาะในเขตคารากา ประเทศฟิลิปปินส์ ตั้งอยู่ทางตอนใต้ของอ่าวเลเต มีอาณาเขตติดต่อกับจังหวัดเลเตทางทิศตะวันตก และติดกับเกาะมินดาเนาทางทิศใต้ เกาะที่สำคัญคือเกาะดีนากัต มีความยาวแนวเหนือ-ใต้ประมาณ  จังหวัดนี้ถูกจัดตั้งขึ้นในปี ค.ศ. 2006 โดยเป็นจังหวัดที่ใหม่เป็นอันดับที่สองของประเทศ รองจากจังหวัดคันลูรังดาเบาที่จัดตั้งในปี ค.ศ. 2013 จุดที่สูงที่สุดในจังหวัดอยู่ที่ภูเขาเรโดนโด ระดับความสูง  จากระดับน้ำทะเล
# สหภาพถ้ำวิทยานานาชาติ
สหภาพถ้ำวิทยานานาชาติ (อักษรย่อ: UIS) เป็นองค์การนอกภาครัฐที่ไม่หวังผลกำไรที่จัดตั้งขึ้นในปี ค.ศ. 1965 เกี่ยวกับความคิดริเริ่มของที่ประชุมถ้ำวิทยานานาชาติ (จัดขึ้นทุกสี่ปีนับตั้งแต่ ค.ศ. 1949) เพื่อส่งเสริมการปฏิสัมพันธ์ระหว่างถ้ำวิทยาทางเทคนิคและวิชาการ จากหลากหลายเชื้อชาติเพื่อวัตถุประสงค์ในการพัฒนาและประสานงานด้านถ้ำวิทยาระหว่างประเทศในด้านวิทยาศาสตร์, เทคนิค, วัฒนธรรม และเศรษฐกิจทั้งหมด สมาชิกที่ลงคะแนนเสียงประกอบด้วยตัวแทนจากประเทศสมาชิกแต่ละประเทศที่เป็นตัวแทนของนักดำถ้ำ และผู้ศึกษาเกี่ยวกับถ้ำของประเทศนั้น ๆ มากกว่าการเป็นหน่วยงานระดับชาติอย่างเป็นทางการ

กิจกรรมนี้เกิดขึ้นในหลายคณะกรรมาธิการและคณะทำงาน เช่น คณะกรรมาธิการสารสนเทศสหภาพถ้ำวิทยานานาชาติ ก่อตั้งเมื่อปี ค.ศ. 1986 คณะกรรมการถ้ำวิทยาและอุทกธรณีวิทยา คาสต์ และคณะกรรมการการถือกำเนิดของถ้ำ

ทั้งนี้ สหภาพถ้ำวิทยานานาชาติเป็นผู้เผยแพร่วารสารอินเตอร์เนชันแนลเจอร์นัลออฟสปีลีโอโลจี
# พศุฑย์ พงศ์พศุตม์
พศุฑย์ พงศ์พศุตม์  (เกิดวันที่ 11 พฤศจิกายน พ.ศ. 2536) นักแสดงชาวไทย สังกัดเดอะ วัน เอ็นเตอร์ไพรส์ 

 ประวัติ 
พศุฑย์ พงศ์พศุตม์   (เกิดวันที่ 11 พฤศจิกายน พ.ศ. 2536)จบการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ ท่าพระจันทร์ 
 การทำงาน 
เริ่มเข้าสู่วงการบันเทิงเขาเคยไปเป็นนักกีฬาเตะบอลเยาวชนที่อังกฤษ ของทีม แมนเชสเตอร์ซิตี รุ่น 16 ปี เมื่อปี 2008 ต่อมาเริ่มเข้าวงการบันเทิง และมีผลงานละครเรื่อง คู่หู และ ราชนาวีที่รัก (ละครชุด ภารกิจรัก) ออกอากาศทางสถานีช่อง 7 เอชดีปัจจุบันเขามีผลงานละครและรับงานละครเรื่อยมาเปิดใจ “ณัฐ พศุฑย์” เหตุผลสุดจี๊ด จำใจทิ้งอนาคตนักฟุตบอลทีมชาติข่าวดาราเดลี่

 ผลงาน 
 ละครโทรทัศน์ 
 ปี พ.ศ.  เรื่อง  บทบาท  ออกอากาศ 2559  คู่หู  ประดับ  ช่อง 7   2560  ราชนาวีที่รัก  เรือตรี อาวุธ 2561  นักสู้สะท้านฟ้า  จ่าคิด นายร้อยสอยดาว  เด่นดนัย เด่นล้ำ  ช่อง 5   2562  รักนี้บุญรักษา  สุด  ช่อง 7   สองนรี  แมน (รับเชิญ) มธุรสโลกันตร์  หมอธันวาคม (รับเชิญ) 2563  ขอเกิดใหม่ใกล้ ๆ เธอ เจ้าหน้าที่กองพิสูจน์หลักฐาน (รับเชิญ) ช่องวัน 31 เลดี้บานฉ่ำ ชญานน 2564  เล่ห์ลวง  เมธา พันธ์สมบูรณ์ (เมฆ) 2565  เวลากามเทพ  เชน เจ้าสาวยืนหนึ่ง ป๊อด 2566  ตำย่าบอก ชัชชัย จอมโจรดอกไม้ขาว ไอ้ใบ้ Laws of Attraction กฏแห่งรักดึงดูด  เดียร์ (รับเชิญ) 2567 สงครามสมรส อรรถพล วสันต์วานิช แม่หยัว มหาอุปราช (จัน)2568 รักสลับลาย เคน บนพระจันทร์มีกระต่าย บิว ผาแดงนางไอ่ ภุชงค์ ''รักคุณเท่าช้าง สีผ่อง2569ม่องเมิงมาง

 ละครสั้น 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 (2561) ฟ้ามีตา ตอน หมาล่าเนื้อ (ออกอากาศเมื่อวันที่ 22 กันยายน พ.ศ. 2561)
# มิโนรุ ยามาซากิ
มิโนรุ ยามาซากิ (Minoru Yamasaki; 1 ธันวาคม 1912 – 6 กุมภาพันธ์ 1986) เป็นสถาปนิกชาวอเมริกัน เป็นที่รู้จักในฐานะผู้ออกแบบอาคารเวิลด์เทรดเซ็นเตอร์ในนิวยอร์กและโครงการอาคารขนาดใหญ่หลายโครงการ ยามาซากิเป็นหนึ่งในสถาปนิกที่โดดเด่นในศตวรรษที่ 20 เขาและเพื่อนสถาปนิก เอ็ดเวิร์ด เดอเรลล์ สโตน ถือเป็นบุคคล 2 คนที่เป็นผู้เชี่ยวชาญ "รูปแบบนิยมสมัยใหม่" (New Formalism); excerpting from HABS documentation: